ming030890/wiki-yue-high-quality huggingface dataset:
沒藥

沒藥，又寫做末藥，係Commiphora myrrha嘅樹脂。沒藥係種藥材，味苦，藥性同乳香類似，但更加有效。燒起來會好香，兼且可以驅蟲，古羅馬𠴱陣重貴過金。
沒有問題

《沒有問題》（英文：No Problem）係范文芳喺臺灣發行嘅第四張專輯，發行日期係2000年10月3號。
沒有國慶只有國殤示威

沒有國慶只有國殤示威，係2019年10月1號香港一次反逃犯條例修訂嘅示威，主要包括咗「沒有國慶只有國殤遊行」同埋「六區開花」嘅集會。

遊行
「沒有國慶只有國殤遊行」本嚟係民陣主辦，但警方發咗「反對通知書」，民陣宣佈放棄主辦，跟住民主派前立法會議員李卓人、何俊仁、梁國雄同民陣副召集人陳皓桓宣佈以個人名義接辦，由銅鑼灣東角道行到中環遮打道行人專用區。主辦單位估計有十幾萬人參加。

各區集會
另外，有啲示威者同日發起「六區開花」行動，喺灣仔、黃大仙、深水埗、屯門、荃灣、沙田六區搞集會（無申請「不反對通知書」）。多區示威活動演化成暴力衝突。

示威者中槍
内文：曾志健中槍案
荃灣嘅示威入面，有位叫曾志健嘅中五學生畀警方嘅實彈近距離行刑式射中左胸，係成場運動中頭一位畀實彈射中嘅人。
沒有你沒有我

《沒有你沒有我》係由方中信、蒙嘉慧、吳國敬等主演嘅愛情電影。
沒有牆的世界

《沒有牆的世界》（英文：A Wall-less World Series）係香港電台電視部拍攝製作嘅時裝劇集系列。
呢套劇系列一共分咗6輯：第1輯叫做《沒有牆的世界》，一共分咗10集；第2輯叫做《沒有牆的世界II》，一共分咗8集；第3輯叫做《沒有牆的世界III》，一共分咗8集；第4輯叫做《沒有牆的世界IV》，一共分咗7集；第5輯叫做《沒有牆的世界V》，一共分咗10集；第6輯叫做《沒有牆的世界VI》，一共分咗10集；第7輯叫做《沒有牆的世界VII - 閃亮舞台》，一共分咗8集。
另外，因應武漢肺炎疫情，第7輯特別版叫做《沒有牆的世界VII - 同行抗疫》，一共分咗5集3分鐘網上短劇。

第七輯
沒有牆的世界第七輯邀請咗彭秀慧同張錦程飾演一對情侶，其中張錦程嘅角色係演一名輪椅人士。二個係1995年演出舞台音樂劇之後相隔24年再次合作。
2020年3月4號，隨住通訊事務管理局撤銷要求香港免費電視必須播放港台節目嘅指示，令本輯第6集成為最後一個喺無綫電視翡翠台播放嘅港台節目。
灰北極熊

灰北極熊係灰熊同埋北極熊雜交出嚟嘅後裔。
灰姑娘效應

灰姑娘效應（The Cinderella effect）係進化心理學上講到嘅一種現象，指繼父母同親生父母比起嚟，更加大機率會虐待啲細路。
呢種現象個名嚟自灰姑娘－《灰姑娘》個故仔提到灰姑娘嘅後抵乸用各種嘅方法糟質灰姑娘，當正佢係工人噉使。
火龍果

火龍果，又叫紅龍果、龍珠果，係仙人掌科三角柱屬（Hylocereus）或蛇鞭柱屬（Selenicereus）植物果實，呈橢圓形，直徑10~12cm，外果皮係紅色或黃色，有綠色圓角三角形嘅葉狀體，白色、紅色或黃色果肉，裏面有黑色種子嘅生果。

種植
火龍果原產墨西哥、加勒比海同中美洲等地嘅熱帶森林。火龍果喺臺灣種植較多，亦已經喺中國大陸嘅海南、廣西、廣東、福建等省區，同埋馬來西亞各地興起，潮汕地區亦見有啲地方種植，係熱帶、亞熱帶嘅名優生果之一，對火龍果嘅研究亦日漸得到重視。

常見品種
紅皮白肉種（H. undatus(Weber) Britt. & Rose）
最常見嘅一種品種，較大，甜度低，腥味較重。
紅皮紅肉種（H. polyrhizus(Weber) Britt. & Rose）
亦係較常見，腥味較輕。
紅皮粉紅肉
栽培少，單位產量低，冇乜經濟價值。
紅皮紫紅肉種（H. costaricensis(Weber) Britt. & Rose）
黃皮白肉種（H. megalanthus(K. Schumann ex Vaupel) Ralf Bauer）
市面上比較少見，果實較細，核大，清甜而無腥味，食得太多會肚屙。

營養成份同功效
火龍果果實大部分都係水同碳水化合物，含有大量果肉纖維，有豐富嘅胡蘿蔔素，維他命B1、B2、B3、B12、C等，果核內（黑色芝麻狀種子）更含有豐富嘅鈣、磷、鐵等礦物質同各種酶、白蛋白、纖維質同高濃度天然色素花青素（尤其係紅肉），花、莖同嫩芽更加有佢近親（蘆薈）嘅各種功效。
可預防便秘，促進眼睛健康，增加骨質密度，幫助細胞膜生長，預防貧血，抗神經炎，預防口角炎，增進食欲，美白皮膚，防黑斑等嘅功效。
火龍果嘅果肉幾乎冇果糖同蔗糖，糖分以葡萄糖為主，呢種天然葡萄糖，容易吸收，適合運動後食用。不過火龍果嘅葡萄糖唔甜導致大家誤以為呢種係低糖生果，其實火龍果嘅糖分比想像中嘅係要高一啲，糖尿病人唔適宜食太多。
紅肉火龍果比起白肉有更多天然色素 – 甜菜紅素。佢係有效對抗細胞變異嘅抗氧化營養素，仲有助減少血管硬化及心血管疾病嘅機會。。
灰伏翼

灰伏翼（Hypsugo pulveratus），又叫中國伏翼，係一種小型嘅伏翼。分布響中國、老撾、泰國同越南，記錄指佢哋住響岩洞同人工建築物裏面。
同其他伏翼一樣，灰伏翼都係一種食蟲性蝙蝠，食蚊，飛蛾等昆蟲。
火龍駒

火龍駒（Mighty High）係一隻香港賽馬馬匹，2006年喺法國出世，曾經喺2010-11馬季做咗香港最佳長途馬，馬主係洪祖杭。
灰

灰，火燒都盡，淨低嘅微塵。燒時帶走有機物，氧化時變氣體，淨低燒唔就成灰。佢多數係礦物成份，好似金屬氧化物，如氧化鈣咁。
古文從火從又，又卽手，意謂火盡，灰唔熱，手都執到。
灰似白色，但又深一啲，類似嘅色就係灰色。幾深色視乎礦物成份。
唔同嘅灰，有唔同用途。如燒珊瑚，淨低就係石灰，用於起屋材料。燒香燒淨嘅香爐灰，傳說有神力，可以醫病。
理財計劃

理財計劃（英文：financial planning）係一種專業，負責向啲客提供有關個人理財同投資等事務嘅建議。理財計劃師就係專業做呢樣嘢嘅人。

步驟
睇埋：個人理財
做理財計劃大致上有以下呢啲步驟：
評估狀況：要睇勻嗮反映個客嘅財務狀況嘅資訊－包括係佢嘅資產負債表同損益表呀噉；資產負債表會列出嗮嗰個人嘅資產（包括咗股票、儲蓄戶口入面嘅錢、不動產同汽車... 等等）同埋佢有啲咩負債（包括咗信用咭爭幾多錢同供樓... 等等），而損益表會講明個人喺一段時間內賺到幾多錢同有乜使費；有齊呢啲資訊喺手，就可以清楚噉評估個客嘅財務狀況。
設立目標：個人要諗定一啲明確嘅目標，例如「賺多啲錢」唔係一個明確嘅目標，而「喺 65 歲退休，到時自己資產值 5,000,000 文美金」就係一個明確嘅目標；喺現實應用上，做理財嘅人好多時會有短期同長期嘅目標，短期嘅目標可能係想「到咗今年 6 月就儲夠錢買部新嘅手提電腦」，而長期嘅目標可能係講想退休嗰陣有幾多幾多資產。
制定計劃：個人要諗好跟住落嚟啲使費或者投資要點安排，包括諗好嗮用咩方法嚟做投資同埋每種方法投資幾多資產，例如講明每個月嘅入息有幾多 % 嘅要攞去投資，當中嗰啲投資用嘅錢有幾多 % 嘅攞嚟買股票同要買邊隻股票，又有幾多 % 嘅要攞嚟買外匯同要買邊隻外匯... 呀噉（預算）。
實行計劃：按第 4 步入面度好咗嘅計劃嚟行事。
重新評估：評估個計劃有冇實行好同埋係咪一如意料噉達到目標。
上述嘅步驟就噉睇好似好簡單噉，但查實可以涉及好撈絞嘅程序，例如諗投資就實要計啲風險相關嘅嘢，所以有唔少人喺做理財計劃嗰時都會請理財計劃師或者律師等嘅專業人士幫手。
理財顧問

理財顧問（粵拼：lei5 coi4 gu3 man6；英文：financial adviser）係泛指為啲客提供理財相關服務嘅專業人士，包括理財計劃師。
琉善

琉善（粵拼：lau4 sin6，希臘文：Λουκιανός，約120年—180年），係個喺羅馬帝國時代嘅諷刺作家，佢喺敍利亞薩莫薩塔出世。
理財博客

《理財博客》（英文：Wealth Blog），係由香港亞洲電視新聞部製作嘅財經節目。2007年8月27號起開始於本港台播出，取代同類型節目曾sir 28騷。《理財博客之即市錦囊》及《理財博客之投資多面睇》分別喺09:15-10:15同14:30-15:30播出。
理論物理學

理論物理學（英文：theoretical physics）係物理學嘅一個分支。佢用數學模型，抽象嘅物理物體同系統，去解釋同預測自然現象。呢個同實驗物理學好唔同，因為實驗物理學係用實驗工具去探測呢啲現象嘅。
科學嘅發展通常取決於實驗研究同理論之間嘅相互作用。喺某啲情況下，理論物理學會遵從嚴格嘅數學標準，但唔會太重視實驗同觀察嘅結果。譬如話，喺發展狹義相對論嘅時候，愛因斯坦關注嘅係勞侖茲變換可以令麥士維方程組唔變，但對於驗證地球係咪穿過以太嘅邁克生-莫雷實驗就好似冇乜興趣。另一方面，愛因斯坦因為解釋光電效應而攞到諾貝爾物理學獎，而呢個效應之前只係實驗上嘅結果，無辦法用理論去解釋。

簡介
睇埋：物理學同數學模型
物理學理論係形容物理事件嘅模型，話一個理論好定唔好，係取決於佢嘅預測同實驗結果嘅吻合度。評估一個理論嘅質素，亦都會考慮佢嘅新預測可唔可以透過新嘅實驗得到驗證。物理學理論同數學定理嘅區別喺，數學適用性嘅評估唔係根據任何實驗結果去決定。所以，物理學理論同數學理論入面，「理論」呢個字喺數學同物理學入面有唔同嘅意思。
理雅各拼音

理雅各拼音係種用喺普通話嘅拼音系統，由19世紀漢學家理雅各所創。呢隻拼音後嚟已經畀威妥瑪拼音取代，但係喺《易經》嘅翻譯度依然廣泛用緊。
海莉·衛斯頓華

海莉·衛斯頓華（1987年4月10號—；本名Hayley Dee Westenra）係紐西蘭古典跨界音樂女高音同作曲家，喺紐西蘭基督城出世。
海葬

海葬係葬法嘅一種，方法有兩種，可以係將屍體包好之後放落海；又或者首先將屍體火化成骨灰，之後將骨灰撒落海度。
海蒂拉瑪

海蒂拉瑪（英文：Hedy Lamarr，1914年11月9號—2000年1月19號），係美國電影女演員，憑住演出1933年電影《神魂顛倒》（Ecstasy）拍裸泳鏡頭而出名。之後佢亦做咗發明家，1942年同人合作發明展頻技術，而呢個技術之後畀人用嚟發展藍牙同埋Wi-Fi。
海藻林

海藻林（kelp forest）係指海帶目植物生得好密嘅地方，好似係水底嘅樹林噉，會有好多海洋生物住喺入面。
海蘭泡

海蘭泡（俄文：Благове́щенск）係外滿洲西面嘅城市，依家係俄羅斯阿穆爾州嘅首府。呢度舊時係大清領土，因1860年《中俄北京條約》割畀沙俄。
海葵

海葵（學名：Actiniaria）係刺胞動物門珊瑚綱嘅其中一種目。
海蓮

海蓮（粵拼：hoi2 lin4；學名：Bruguiera sexangula），馬拉地區嗰邊嗌Upriver Orange Mangrove；印度嗰邊嗌സ്വർണ്ണക്കണ്ടൽ；佢既係紅樹科木欖屬入面嘅一個品種，又係一種喬木。喺印度、馬來西亞、泰國、越南同中國嘅海南島入面先至可以搵到佢。呢樖樹係海岸防護樹種。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
呢樖嘢嘅樹皮可以入藥。喺藥用方面，有收斂止瀉嘅功效。
海虎

海虎（sea otter，學名Enhydra lutris）係一種哺乳類海獸同食肉獸，又叫海獺。生物學歸鼬科水獺亞科海獺屬。活喺海中，水底捕食多，見於北美洲太平洋。
海芒果

海芒果（芒字讀陽平聲，粵拼：hoi2 mong1 gwo2；學名：Cerbera manghas）；第個名係山檨仔（saan1 ci4 zai2）、猴歡喜（hau4 fun1 hei2）、海檨仔（hoi2 ci4 zai2）、黃金茄（wong4 gam1 ke2）、山杧果（saan1 mong4*1 zai2）、牛金茄（ngau4 gam1 ke2）、牛心荔（ngau4 sam1 lai6）、黃金調（wong4 gam1 diu3）、山杭果（saan1 hong4 gwo2）或香軍樹（hoeng1 gwan1 syu6）等。佢既係夾竹桃科海芒果屬嘅其中一樖植物，又係常綠小喬木。呢種樹木喺中國內地嘅廣東、廣西、海南、香港、臺灣同福建地區都可以搵到。

毒性
雖然話海芒果嘅樹皮、樹葉同樹汁都可以入藥，佢有可以畀人嘔同埋肚疴嚟瀉、負責墮胎嚟用，但如估食得太多會俾佢攞咗你條命。因為果皮入面有海杧果堿、毒性苦味素、生物鹼同氰酸響度，如估人同動物食咗佢就死得。重有啲核有強心甙、黃色夾竹桃甙、單乙酰黃夾次甙乙同氫氰酸。而果入面啲汁係用嚟做老鼠藥嘅。

有關嘅書
何孟恆：《香港有毒植物》，香港：市政局，1988年，第60頁
香港圖藝學會、中國科學院華南植物園 ：《香港古樹名木》，香港：天地圖書，2006年11月，第204-205頁
《香港自然圖鑑系列3 香港海岸植物》，朱惠玲 著，野外動向有限公司 出版，2005年7月，第71頁。ISBN 988-98539-3-0。
當別町

當別町係日本北海道石狩振興局石狩郡嘅一個町。喺2022年3月31日，人口有15,353人。
當代奸雄

《當代奸雄》（英文：All the King's Men）係套1949年美國電影，由白勅杜歷哥羅福、尊矣倫、鍾妮杜露、梅茜麥金碧琦、尊德勒主演，羅拔羅辛執導。套戲攞到奧斯卡金像獎最佳電影。
當你老了

《當你老了》係中文民謠歌，由中國音樂人趙照喺2012年創作。
歌詞翻譯並改編自愛爾蘭詩人威廉·巴特勒·葉芝詩作《When You Are Old》。2012年8月，趙照出咗《當你老了》單曲音樂錄像。2014年，趙照帶咗《當你老了》上中國中央電視台《中國好歌曲》。2015年，莫文蔚同李健分別喺春晚同《我是歌手》第三季度翻唱咗《當你老了》，令隻歌提升咗流行度。
當列里斯

當列里斯（英文：Don Rickles，1926年5月8號—2017年4月6號）係美國演員，出名演出包括幫彼思動畫電影《反斗奇兵》系列嘅角色「薯蛋頭先生」配音。
當代愛情小說

當代愛情小說（英文：contemporary romance）係指背景設於作者身處嘅時代嘅愛情小說。
疋田涼子

疋田涼子 ，係日本嘅一個女藝人同埋配音員。
疊碼仔

疊碼仔（粵拼：daap6 ma5 zai2；法律稱呼：博彩中介人合作人（葡文：colaborador de promotor de jogo））多數指班喺澳門撈賭嘅人，佢哋家陣主要負責拉啲大客去賭場當中嘅賭廳入面賭錢；其間往往會越境跨國。疊碼仔之前身為工作較為簡單嘅進客。有唔少職務類似嘅人，服務緊其他地方嘅賭場；「疊碼仔」由於太流行，變埋對於佢哋嘅普遍叫法。

字詞
同疊碼意思及語氣皆對應之葡文乃bate-ficha。
「疊碼仔」嘅女性專用稱呼係女疊碼／女疊碼仔／疊碼妹（粵拼：daap6 ma5 mui1）。
賭場會用低過面額些少嘅價錢，賣泥碼畀疊碼仔。陪賭嘅時候，疊碼仔通常會用面額價賣泥碼畀賭客，等佢哋用來賭錢。疊碼仔喺賭場同埋賭客中間交易，收走真銀或者現金碼，再派出泥碼，會賺到差價（俗稱碼佣／碼糧）。呢個誘因驅使疊碼仔盡量令賭客落親注都用泥碼，於是就會頻頻左換右換，渠哋個名就係由爾啲將一疊疊籌碼舞來舞去嘅動作而來。
「疊碼仔」有好多寫法：有人將「疊」寫成「沓」或者「叠」；「碼」寫成「馬」。
進客嘅職責正如其名——令客人進入賭場。英文junket乃「進客」之擬音詞。
有種職業叫做扒仔，因應語境如何，「扒仔」及「疊碼仔」嘅意思可能相近，亦可以迥異——會喺下面兩節略為説明。

澳門
理論上，要向政府攞咗牌，先至可以成為疊碼仔，得冇刑事紀錄嘅人合資格，縱使事實上有唔少人無牌執業；佢哋嘅主要任務係揾大客，帶入去賭場之中嘅賭廳賭錢；途中有得抽佣落袋，尤其是喺換泥碼呢個步驟。廳主經常會以泥碼形式向賭客放貸，而疊碼仔好多時要為此作擔保及負責追債。疊碼仔亦提供種種相關服務，有啲重係一條龍式嘅添。部分疊碼仔，重會以派發高利息作招徠，吸引人哋儲錢落去自己個賭廳户口道，作為佢哋借廳主名義，向賭客借出泥碼嘅資本，或者用嚟為收唔返嘅賭債填氹；噉樣做嘅人通常唔會俾政府阻止，不過有大把搞到資不抵債，結果俾廳主或存款者等債主收拾，再唔係就着草避禍。至於扒仔，就係專喺賭場之中或附近揾目標，呃呃啗啗，不擇手段，大小通吃嗰班。

星洲
此國嘅賭場入面，並冇見於澳門嘅賭場之內嗰啲賭廳；然而有唔少與之相似嘅營商手法都會被用到，不過博彩公司往往會將實情遮遮掩掩。博彩公司會自行及經賭場中介，招攬外國有錢人去幫襯，而賭場入面亦有啲只服待貴客嘅區域；兩者重會向賭客借出泥碼，追債時可能會喺外國法院興頌。博彩公司重會使佣金，請旅行社將泥碼買賣撈入旅行團生意之中，帶啲外國嘅普通人去賭場道落注。外地有時會將當地嘅賭場中介稱為疊碼仔。「扒仔」唔用於形容喺該國活動嘅人，縱然的確有人做其常做之事，尤其是𢲷貼士同幫大耳窿揾客。

香港
「疊碼仔」嘅意思頗為含糊，任何幫賭錢生意拉客嘅人，都可能被稱之為此。喺當地，得香港賽馬會准開賭，而佢又冇請中介人做幫手；不過，都有爾種人揾食——啗人過大海、上賭船、幫襯賭錢網站同埋賭檔，以及幫外圍賭局揾賭仔；有傳媒亦會當兑分仔係種疊碼仔。「扒仔」甚少攞嚟形容身處此地嘅人。

美國
呢節未有人寫，歡迎編撰。 請幫加返相關資訊。

澳洲
呢節未有人寫，歡迎編撰。 請幫加返相關資訊。

過去
進客最早出現於澳門，博彩公司靠佢哋，由大陸帶人過去嗰處嘅賭館道賭錢；呢種商業模式受到其他地方仿效。自從澳門有泥碼，「疊碼仔」就流行起嚟，家陣幾乎冇人會講「進客」，縱使兩者意思大致重疊。
「疊碼仔」同「扒仔」皆通常只適用於澳門，理論上指唔同行業，不過實際上有唔少會撈埋對方嗰瓣，行外人於是習慣咗將佢哋混為一談。香港、台灣及大陸嘅傳媒，有唔少到咗今日依然唔會區分上述兩者；亦偶然會以「疊碼仔」泛指任何從事「博彩中介」呢個行業嘅人，唔限地域。
疊翠園

疊翠園（粵拼：dip6 ceoi3 jyun4）係中國廣東廣州嘅一間公園，喺2008年開工，2011年起好，位置喺黃埔區官洲嘅中間，寰宇三路、螺旋大道同星際路之間，佢亦係廣州國際生物島嘅三大景區之一。
疊翠軒

疊翠軒（The Pinnacle）係由香港房屋協會發展嘅「夾心階層計劃」屋苑，喺香港新界將軍澳運亨路，近港鐵寶琳站，總共有四棟樓，喺1999年起好。屋苑喺入伙初期，曾經出現質素同埋結構問題。

事件
2010年3月疊翠軒復售464個單位。
疊詞

疊詞係種修辭方法，即係指將一個多過一個字嘅詞重複，擺埋一齊連住用。疊詞係複疊嘅一種，好似疊字，但係唔同，疊詞重複多過一個字嘅詞；而疊字只係重複一個中文字。
疊韻

疊韻係種修辭手法，即係指接連用同一韻母嘅字。疊韻可以指兩個韻母相同嘅字組合成詞，亦可以指一啲已有詞嘅構詞法，例如「命令」。疊韻好多時佢同雙聲一齊講，只不過韻母換成聲母。
疊韻嘅詞可能同上古複輔音有關。
疋田由香里

疋田由香里 ，係日本嘅一個女藝人同埋配音員。
疏勒

疏勒（維吾爾文：يېڭىشەھەر ناھىيىسى‎）係中國新疆喀什地區嘅一個縣。
疏密波

疏密波（粵拼：so1 mat6 bo1，Longitudinal Wave）又嗌縱波，係指喺傳播介質入面質點嘅震動方向同波嘅傳播方向平行嘅一類波，由於佢形成嘅波形係疏疏密密噉排，所以就叫疏密波。
湖景邨

湖景邨係香港嘅一條公共屋邨，喺新界蝴蝶灣湖畔街1號，一共有6座樓，1982年入伙。
湖濱東輕鐵綫

湖濱東輕鐵綫（英文：Waterfront East LRT，代號 WELRT）係加拿大多倫多一條建議起嘅輕鐵綫，截至2023年，進度係部分地區做咗少部分嘅初步設計，預計會由聯合站開始，去到皇后碼頭站轉去東面，再沿皇后碼頭東街去到釀酒廠區附近。
呢條綫喺2011年開始計劃；截至2020年，如果保留皇后碼頭站嘅話，聯合站同皇后碼頭站都要改建，改建兩個站嘅工程費用估計要7億加元。截至2023年10月，市政府已經用咗3600萬加元。
湖畔公園

湖畔公園（Jardim do Lago），又叫湖畔花園，喺澳門氹仔雞頸馬路隔離，大潭山郊野公園入口位置，湖畔大廈對面。面積大約2400平方公尺，公園全日開放，由市政署管理。

特色
公園中央安裝咗一個噴泉水池，係附近山水匯集嘅地方。

設施
公園有一個舊式洗衣槽，曾經係附近居民洗衫地方。公園亦有兒童遊樂設施同休憩設施。
湖畔大廈

湖畔大廈響氹仔嘉模堂區氹仔美副將馬路、雞頸馬路、馬德拉街同湛江街，係屬於房屋局嘅經濟房屋。

背景
湖畔大廈係澳門首個由政府全資興建，附設有完備社區功能嘅公共房屋項目。湖畔大廈由六座塔樓組成，提供二千七百零三個經濟房屋單位，一到五座高四十八層，第六座高四十六層，一房單位有二百九十六個，兩房單位有一千八百八十三個，三房單位有五百二十四個。重設有公共停車場、巴士轉乘站，社會服務設施包括衛生中心，重有托兒所、家庭同社區綜合服務中心同教育範疇嘅綜合服務中心，重設有食肆、士多同乾貨市場等。
2011年12月28號，澳門政府響政府公報入面刊登第449/2011號行政長官批示，公佈湖畔大廈二千七百零三個經濟房屋單位售價同補貼比率。29號開始向獲甄選家團寄出揀樓通知信，分批安排響2012年1月12號開始參觀湖畔大廈地盤入面嘅交樓標準示範單位；1月19號開始按次序安排家團代表往房屋局選購單位。湖畔經屋平均呎價係一千一百八十四蚊。房屋局主要根據經濟房屋家團嘅購買力，單位座落地點、起好年份，單位嘅方向同位置、面積同類型等相關計價因素而訂定經濟房屋各個單位售價。
2017年6月26號，為咗持續優化綠化休閒空間，民政總署陸續翻新氹仔市政公園同湖畔大廈三樓平台花園嘅兒童遊戲設施，工程期係三十日左右，工程期間部份區域會暫停開放。

壓縮垃圾站事件
2015年9月7號，有住響湖畔大廈第四座嘅住戶反映，佢已經入住咗差唔多兩年，響當初第一年嘅環境非常之好，但係政府自從突然響第四座大門出邊整咗個大型壓縮垃圾站之後，惡夢就開始。由於湖畔二樓有幾間食店，每日佢哋都會將大量垃圾或者廚餘抌入垃圾站，但係有時竟然只會放響垃圾桶隔離，一啲垃圾袋係爛嘅，入面嘅汁會流出嚟引來大批烏蠅同發出臭味。住戶話佢哋一直響到忍受，但係最近半年衛生情況差到接受唔到，大量大型垃圾同建築廢料響垃圾桶隔離嘅行人路到。住戶話佢曾經睇過有貨車將大型裝修廢料倒響空地到，另外再加埋唔同垃圾，而呢啲垃圾放響地下很多時成日又或者兩日都冇人搞，每日都係。周圍有大量烏蠅同蚊蟲響到飛，夏天重充斥住惡臭，住響四十層都有烏蠅飛入屋。有住戶為咗噉響民署嘅網站同電話熱線投訴，但係得到嘅回覆只係已經跟進同檢控咗幾單個案。而住戶每日重係見到同一樣嘅情況。

𨋢質量差事件
2016年5月21號，湖畔大廈接連有𨋢壞咗同停用，房屋局話湖畔大廈第二座其中一部𨋢因為鋼纜有問題停用，政府已經委託第三方機構檢測，判斷係屬於工程質量又或者係自然損耗，方便釐定維修責任。同一座另一部𨋢嘅保險門20號亦壞咗，經搶修已經恢復使作。另外，湖畔大廈第六座亦有𨋢因為電子板壞咗停用，政府已經責成管理公司盡快做維修報價，由於𨋢係屬於樓宇共同部分，維修費用會由第六座住戶攤分。

停車場地面龜裂
2016年5月23號，湖畔大廈停車場出現龜裂同裂痕，地下到有明顯修補過嘅痕跡，而且面積唔細，睇上去就同龜裂大地一樣，成個停車場就好似受咗重傷一樣。

甩磚事件
湖畔大廈自入伙以嚟，公共走廊發生多宗大規模「甩磚」事件，尤其係入冬之後情況更嚴重。
2016年9月18號，湖畔大廈居民響社交群組到投訴連日來不停裝修更換走廊甩出嚟嘅牆磚，重有住戶話灰塵飄入屋到，影響細路仔健康。
2020年12月中開始，6座有半數高層公共走廊瓷磚「甩磚」。湖畔大廈業主聯誼會更加表示，走廊瓷磚「日日爆日日冧」。

將經屋畀其他人住嘅事件
2017年3月30號晚黑，進行經濟房屋巡查時，發現湖畔大廈第四座一個單位，涉嫌將單位無償畀他人住嘅情況，正響到開展調查工作。根據第10/2011號法律《經濟房屋法》第五條第一款嘅規定，經濟房屋單位只能用響預約買受人又或者所有人同家團自住。法律重規定，如果經屋預約買受人又或者所有人將經屋單位做非居住用途又或者以有償又或者無償方式將成個單位畀其他人住，科處相當於單位最初售價嘅十至四十個百分比罰款，如果作出部分出租，科處相當於單位最初售價嘅五到十個百分比嘅罰款。上邊講嘅違法者必須響房屋局指定嘅期限入面終止有關違法行嘅情況，如果唔遵守，除咗每逾期一日，加罰到原來嘅罰款嘅百分之一，房屋局可以解除買賣預約合同。

意外
2017年8月23號，颱風天鴿襲澳，三十歲嘅湖畔大廈男姓管理員，懷疑響當值期間，被強風吹到撞擊附近嘅牆之後受傷，送院之後搶救無效死亡。司警話，死者姓阮，係外勞，死者係由同事響23號發現瞓響湖畔大廈第五同第六座附近地下而且頭部受傷，報警求助，經初步對屍體檢查，死者除咗頭頂骨有裂痕，並冇發現可疑又或者可能由刑事引致嘅傷痕。事件已經通報勞工局。事件初步冇可疑。死因等法醫檢驗確定。案件交畀調查科跟進。
湖景路花園

湖景路花園，香港公園之一，遊樂場之一，喺屯門湖景路輕便鐵路兆禧站邊，仁濟醫院羅陳楚思小學後便，英文叫Wu King Road Garden。行政上歸屯門區。設施有公園。場地禁煙。
花園就近兆禧苑、湖景邨，又近青山警署、悅湖山莊。
湖濱區

湖濱區係中國河南三門峽一個市轄區，總面積164平方公里，人口28萬。
湖沼學

湖沼學（英文：Limnology）係水文地理學嘅其中一個分支，專門研究湖、沼澤、河、濕地、地下水等等同內陸嘅水有關嘅地理環境。
湖洋洲排

湖洋洲排（Wu Yeung Chau Pai）係香港新界北區一個島仔，喺印洲塘入面，虎王洲東南面。
湖浦站

湖浦站係釜山地鐵2號線嘅其中一個地面車站，喺韓國慶尚南道梁山市東面（韓文：동면 (양산시)）架山里。

車站結構
站體係2面3線嘅雙島式月台，西面有1個月台仲未開放，而家淨係用其餘嘅1面2線島式月台。

史
1999年6月30號：落成啟用。
瑞南路

瑞南路（粵拼：seoi6 naam4 lou6）係中國廣東省廣州市入面嘅一條普通馬路，呢條馬路喺越秀區入面，成條馬路東西走向。西邊從六榕路開始，一直向東去到將軍東路嗰頭。

概要
全長110米，闊6米，1車道。成條路凈係可以從西向東行。

附近
瑞南路附近原先有個街市叫瑞南市場。而今瑞南路南邊棟樓地下星期一到星期五係收費停車場，週末就變成各種二手貨同小商品攤販擺檔嘅地方，而樓上就係將軍東電器城一部分。
北邊係二手電器交易市場，叫瑞南電器城。
瑞和街市政大廈

瑞和街市政大廈（英文：Shui Wo Street Municipal Services Building）係香港一棟市政大廈，晌九龍觀塘瑞和街9號，高10層，晌1981年起好。市政大廈入面有街市、熟食中心、公共圖書館同體育館。
瑞士

面積• 總計41,285 km2（15,940 sq mi）（第135名）• 水域（%）4.2人口• 2019年估計8,570,146（第97名）• 2015年普查8,327,126• 密度198/km2（512.8/sq mi）（第65名）GDP（PPP）2022年估算• 總計7,394.94億美元（第38名）• 人均84,658美元（第10名）GDP（國際匯率）2022年估算• 總計8,419.69億美元（第20名）• 人均96,390美元（第2名）堅尼系數（%，2014年）▼ 28.5低 · 第18名HDI（2018年）▲ 0.946極高 · 第2名貨幣瑞士法郎（CHF）時區UTC+1 （CET）• 夏令時（DST）UTC+2 （CEST）日期格式日-月-年（公元）行車方向靠右電話區號+41ISO 3166代碼CH互聯網頂級域.ch、.swiss網站www.admin.ch∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
日內瓦湖
第二大城日內瓦
瑞士（德文：die Schweiz；法文：la Suisse；意大利文：Svizzera；羅曼什語：Svizra），全名為瑞士聯邦（德文：Schweizerische Eidgenossenschaft；法文：Confédération suisse；意大利文：Confederazione Svizzera；羅曼什語：Confederaziun svizra），係一個位於中歐嘅邦聯制國家，同德國、法國、意大利、奧地利以及列支敦士登接壤。瑞士喺歷史上一直保持政治同軍事上中立，但係亦有參與國際事務，好多國際性組織嘅總部都設喺瑞士。
瑞士嘅ISO 3166雙羅馬字母國家代號係CH，呢個代號係嚟自法文confédération helvétique同拉丁文Confoederatio Helvetica。

史
早喺1291年已經出現咗瑞士聯盟，1499年正式自神聖羅馬帝國獨立。瑞士而家嘅聯邦政府體制，係喺1848年施行嘅《瑞士聯邦憲法》確立。

地理
瑞士國土主要喺阿爾卑斯山脈入面，有好多高山同湖泊，當中最出名嘅山峰係少女峰。

經濟
瑞士雖然國土唔大，但佢經濟市場好成熟，尤其係製造業，全世界一半嘅錶都係由瑞士出產。瑞士法郎亦係世界其中一隻主要貨幣。瑞士銀行嘅保密制度，亦吸引世界唔少有錢人嚟存錢。
2022年3月，瑞士因俄烏衝突，充公俄羅斯國家儲備。

人口
瑞士人口大約820萬，而外來嘅人多數都係嚟自歐盟成員國，主要係意大利、德國同法國。

語言
瑞士有四隻官方語言，大約六成半人口用德語，兩成人口用法語，一成人口用意大利語，重有一隻唔夠一個百分點人用嘅羅曼什語。
瑞典足球代表隊

瑞典足球代表隊係代表瑞典嘅足球隊，由瑞典足球總會打理，會出席國際足球賽事好似世界盃同歐洲國家盃咁。
瑞和街公共圖書館

瑞和街公共圖書館（英文：Shui Wo Street Public Library）係一間喺香港觀塘嘅公共圖書館，康樂及文化事務署管理，喺九龍觀塘瑞和街9號瑞和街市政大廈5至6樓。
瑞和街體育館

瑞和街體育館，香港室內體育館之一，喺觀塘瑞和街九號，瑞和市政大廈八、九樓，英文叫Shui Wo Street Sports Centre。行政上歸觀塘區。設施有籃球場、排球場、羽毛球場、壁球場、乒乓球檯、活動室。
瑞士㗎啡室

瑞士㗎啡室係香港茶餐廳集團，有6間分店，馳名瑞士雞翼同咖央西多士。2014年12月開幕嘅北角分店係24小時通宵營業。
瑞典議會

瑞典議會（瑞典文：Sveriges riksdag）係瑞典嘅國家立法機關。瑞典議會實行一院制，由349名議員（riksdagsledamöter）組成，並由議長（talman）領導。依家嘅議長係Andreas Norlén（英文：Andreas Norlén）。議員任期固定係四年，每四年喺9月搞嘅議會選舉日選出，最近一次選舉喺2018年9月9號搞。議會大廈喺斯德哥爾摩聖靈島上。

架構
議會大樓正門
瑞典國會由16個委員會同歐盟專責委員會組成。當中較特別嘅係外務委員會，係由國家元首，即國王直接領導。瑞典議會喺一啲國際組織都設有代表，如歐洲委員會、歐洲聯盟、北歐理事會同聯合國。議會法令（Riksdagsordningen）規定咗議會嘅職責、指引同規管。
議會下轄一啲機構，以便執行議會權力。而家7個機構係：
議會監察署（Justitieombudsmannen）
國家審計署（Riksrevisionen）
國家銀行（Riksbanken）
選舉聽證會（Valprövningsnämnden）
議會報酬委員會（Riksdagens arvodesnämnd）
政府報酬委員會（Statsrådsarvodesnämnden）
議會上訴委員會（Riksdagens överklagandenämnd）
議會管理會（Riksdagsförvaltningen）係議會另一個機構，負責內務管理。
瑞典選舉

瑞典選舉係瑞典搞嘅選舉，主要分三種：瑞典國會、瑞士縣議會同瑞士市議會，三個選舉都係同一年搞，隔四年搞一次，所有議席都係由選民去選。
呢篇瑞典選舉係政治類嘅楔位文章，未完成；麻煩你幫手加下料，充實佢。
瑞和街

瑞和街（英文：Shui Wo Street）係香港九龍觀塘一條馬路，由雲漢街開始，去到輔仁街。
甘孜康定機場

甘孜康定機場（粵音：gam1 zi1 hong1 ding6 gei1 coeng4）係喺中國四川嘅一個機場，喺2007年嗰陣起好兼且開放畀人用嚟搭飛機。
甘尼·伊斯特迪

甘尼·伊斯特迪半身人甘尼·伊斯特迪曾經喺2010年嘅星加坡旅遊生活頻道節目——《半身人》嘅海報出現過。出世Kenneth Easterday(1973-12-07)1973年12月7號 美國賓夕凡尼亞州匹茲堡死2016年2月12號(2016-02-12)（42歲） 美國賓夕凡尼亞州比弗（英文：Beaver, Pennsylvania）出名原因喺1980年代俾美國當地啲電視台節目、新聞及報刊雜誌登佢。
甘尼·伊斯特迪
（英文：Kenny Easterday，英文讀音：[ˈkɛnɪ ˀˈiːstədi]；1973年12月7號—2016年2月12號）係美國嘅傷殘人士兼半身人，賓夕凡尼亞州匹茲堡人，曾經喺1980年代俾美國當地啲電視台節目、新聞及報刊雜誌登佢而出名。
喺美國當地媒體亦有時嗌佢做半身人。

生平
甘尼·伊斯特迪喺細個時用滑板代步
甘尼·伊斯特迪喺出世嗰時患咗先天性骶髂發育不全（英文：Caudal regression syndrome）而喺半歲時被截肢，期間先後做過兩次手術，最後喺髖關節留返凈低嗰兩隻「腳」響度。出院之後佢雖然接受過裝假肢同輪椅嚟輔助行路，但佢冇接受，而係用兩隻手或滑板嚟行路。曾經喺1984年俾美國拍攝家——連尼莊臣（Lynn Johnson）影佢兼寫入LIFE雜誌（2007年4月20號停刊）之後，好快引起全美國社會關注；同年亦俾英國BBC嘅紀錄電影組搵到佢之後介紹埋積極嘢之後，亦引起全球各地社會關注。1987年亦拍過電影——《小兄弟（英文：Kenny (1988 film)）》亦試過畀好多觀眾撐場。
出世初期雖然醫生話甘尼最長命凈去到21歲到，但1997年，喺日本嘅《滑板上嘅天使》（日文：スケボーに乗った天使）同《Love Again》呢兩本書詳細介紹咗佢嘅生平同勵志史。2010年，37歲嘅甘尼喺星加坡旅遊生活頻道播出嘅《半身人》（The Man with Half a Body）節目出現，亦引起星加坡當地媒體關注。
伊斯特迪喺2016年2月12號喺美國賓夕凡尼亞州比弗（英文：Beaver, Pennsylvania）去世，終年42歲。
甘婷婷

甘婷婷（1986年2月5號—）係中華人民共和國女演員，中央戲劇學院表演系畢業。
甘士比

甘士比（英文：Grimsby）係英倫林肯郡一鎮，人口9萬。
甘岡

甘岡（法文：Guingamp）係法國一城，喺阿摩爾濱海省，人口有7千。
甘孜格薩爾機場

甘孜格薩爾機場（粵音：gam1 zi1 gaak3 saat3 ji5 gei1 coeng4）係喺中國四川嘅一個機場，喺2019年嗰陣起好兼且開放畀人用嚟搭飛機。
極限

函數極限，當函數自變量趨向某個數時函數值趨向嘅值。
數列極限，當趨向無窮時數列第項趨向嘅值。
上極限同埋下極限
徐佳瑩嘅專輯《極限》
極限運動
極道恐怖大劇場：牛頭

《極道恐怖大劇場：牛頭》係套日本嘅恐怖喜劇電影，喺2003年上畫。片長130 分鐘。
極限chop

極限chop（日文：ギリギリchop），又叫做ONE，係日本樂隊B'z第二十六首歌，由松本孝宏作曲、稻葉浩志作詞，響1999年6月9號發行。佢同時係名偵探柯南第三部劇場版世紀末的魔術師嘅主題曲。
極限學習機

極限學習機（extreme learning machine）係一種前饋神經網絡，有若干浸隱藏層。一部極限學習機會喺初始化嗰陣設好啲參數，然後由參數同啟動函數計出預想輸出，但唔做反向傳播；一般嚟講，極限學習機冇用反向傳播嘅神經網絡咁準，但喺某啲情況下可以慳時間。
樣本空間

樣本空間（sample space）喺概率論上係指包含一場隨機實驗嘅可能結果嘅集。例如掟銀仔有兩個可能結果（公定字），所以「公同字」呢個集就係掟銀仔嘅樣本空間。
樣本平均值同協方差

樣本平均值（sample mean）同樣本協方差（sample covariance）係指由一個樣本當中計到嘅平均值同協方差。
樸素集合論

係數學入面，樸素集合論（英文：Naive set theory）係集合論嘅一種，已經有「元素」、「集合」、「屬於」等等嘅概念，但係由於無公理化嘅處理，係呢個集合論入面存在一啲悖論。

悖論
樸素集合論容許用任何嘅性質嚟做成一個集，但係咁就會出問題，即係做成悖論，一個出名嘅例子就係羅素悖論：定義一個集合，佢裝住所有「唔裝住自己嘅集合」，無論裝唔裝住自己，都會造成矛盾。所以任何集合論系統如果相無矛盾嘅話，都要限制可以做成集合嘅性質。
樣似郡

樣似郡(日文様似郡)係日本北海道日高支廳嘅一個自治郡，轄下有1町。
樣似町
樣本

樣本（粵拼：joeng6 bun2；英文：sample，粵拼：sem1 pou4）係指由一個總體當中抽出嚟、用嚟做研究嘅一部份個體。
樣本大細

樣本大細（粵拼：joeng6 bun2 daai6 sai3；英文：sample size）係指一個樣本入面嘅個體數量。喺統計學上，樣本大細要點樣決定係一個重要課題。
喺現實應用上，因為人力物力限制，研究者往往冇辦法做到「樣本有咁大得咁大」，不過會起碼想啲樣本「有返咁上下大」，仲會有啲特定嘅式，用嚟計「樣本最少要係幾大」。

點解重要
睇埋：統計自由度同統計功效
喺廿一世紀初嘅統計學應用當中，樣本大細係一個相當重要嘅數值。啲人做親統計分析，基本實會睇睇場分析用嗰個樣本有幾大。如果一場分析樣本細，就表示手上嘅資訊量少，而呢點就表示分析者對於「呢場測試係咪真係能夠探測到實質存在嘅效果」（統計功效）存疑。
樫井笙人

樫井笙人，係日本嘅一個男配音員。

配音作品一覽
呢個表唔完整，歡迎加料。
油蔴地小輪

油蔴地小輪係香港一間渡海小輪公司，曾經專利經營全香港小輪生意。公司喺1923年成立，全名係香港油蔴地小輪船有限公司。1989年之後，變成香港小輪（集團）有限公司嘅一間子公司。間公司除咗做小輪生意之外，亦都有做地產、投資、船廠、旅遊、酒店唔同生意。2000年嗰陣，佢放棄專利小輪生意，轉咗畀新世界第一渡輪。
油蔴地小輪家下最大股東係恆基。家下有員工400人。
油蟹

油蟹（Paralithodes platypus），係種食得嘅蟹，出產自日本到阿拉斯加之間嘅北太平洋，生物學分類係屬十足目石蟹科擬石蟹屬。
呢隻蟹同另一種貴啲嘅蟹鱈場蟹似，所以有啲商家會用佢冒充。主要分別係呢隻蟹色水偏藍，蟹背有4點。
油缸

油缸又叫燃料缸，係儲存燃料（油）嘅一個缸，通常喺車或者其他機動交通工具度都會有。
油菜

油菜，或者叫郊外油菜，係香港食肆菜式，係將菜放落水度灼熟，再落蠔油（有時會用豉油代替）。菜通常係菜心，但白菜、生菜、芥菜、椰菜等嘅其他菜都得。
油蔴地天主教小學

油蔴地天主教小學（英文：Yaumati Catholic Primary School），係香港一間政府資助全日制男女天主教小學，1968年5月由天主教香港教區創辦，喺油麻地東莞街41號。2000至2001年度9月開始推行全日制，下午校留喺原址校舍，上午校搬到海泓道校舍。
油蔴地天主教小學 (海泓道)

油蔴地天主教小學 (海泓道)（英文：Yaumati Catholic Primary School (Hoi Wang Road)），係香港一間政府資助全日制男女天主教小學，喺油麻地海泓道10號。學校本身係油蔴地天主教小學上午校，喺2000年底搬到海泓道嘅新校舍，並開始改為全日制。
油翠苑

油翠苑係香港嘅一個居者有其屋屋苑，喺九龍油塘鯉魚門道56號，一共有4座樓，2002年入伙。呢個屋苑喺居者有其屋剩餘居屋第五、六期開賣，嗰時嘅開賣價介乎港幣$984,900 - $2,295,500。
油蔴地公共圖書館

油蔴地公共圖書館（英文：Yau Ma Tei Public Library）係一間喺香港油蔴地嘅公共圖書館。康樂及文化事務署管理，喺九龍油蔴地上海街251號地下A座及1至3樓。
油蔴地公共圖書館舊址
皇后碼頭

皇后碼頭係香港一個碼頭，以英國維多利亞女皇嚟命名，喺中環大會堂前面。

歷史
呢個碼頭有好長遠嘅歷史。2007年清拆。
當局將碼頭組件擺咗響倉庫，本嚟話會安排重置，嗰陣預計2013年完成，但係到今時今日都未有動工計劃。
皇后山邨

皇后山邨（英文：Queen's Hill Estate）係香港少有採用意譯法命名嘅其中一個公共屋邨之一，喺香港房屋委員會轄下。屋邨由房屋署總建築師設計，王歐陽（香港）有限公司負責統籌，呢個邨喺香港新界北區粉嶺軍地皇后山徑西面，近皇后山軍營同龍馬路，同隔籬嘅山麗苑屬同一個發展項目。呢個屋邨嘅管理公司係中國海外物業管理有限公司。

樓宇
皇后山邨全邨一共有7座出租公屋，提供8865個住宅單位（當中第1及7座將會撥出129個單位，畀合資格基層公務員入住），連同隔籬嘅山麗苑，成個皇后山公營房屋項目合共可以容納超過3萬人居住。

樓宇命名
屋邨七座樓個名都係「皇」字頭，分別係「皇溢樓」、「皇頤樓」、「皇順樓」、「皇盛樓」、「皇滙樓」、「皇樂樓」同埋「皇澄樓」，其中「溢」、「頤」、「滙」、「樂」係「一」、「二」、「五」、「六」嘅廣東話諧音，而「順」、「盛」、「澄」字分別隱含「川」（「三」嘅花碼寫法）、「四」同「7」（「七」係阿拉伯數字），呢個暗含座號諧音/寫法命名方法係繼東匯邨同埋駿洋邨之後採用。
第一同第二期樓宇分別由協興建築同埋保華建業集團承建，並採用東芝公司製升降機。

工業意外
2020年9月28號，皇后山一個地盤發生工業意外，一名工人喺「粉嶺皇后山第一、二所設有30間課室嘅小學」地盤4樓一個大約1.7米高工作台工作時懷疑失去平衡，著地時嘴同鼻受傷昏迷。
2021年2月23號朝早11點37分，警方接報指，皇后山一個公屋地盤，一名39歲姓洪男子從高處墮下重傷，佢昏迷不醒。救護員接報到場，證實事主當場不治。警方經初步調查，懷疑事主喺上址一個單位工作期間失足墮至平台，事件列作工業意外。有地盤工人表示，死者係鋁窗工人，事發時男事主正坐喺吊船喺外牆黐玻璃膠，未有綁上安全帶，喺3樓墮下，當時吊船操作正常。。
皇后飯店

皇后飯店（Queen's Cafe）係香港出名老字號俄菜餐廳，1952年開張，原舖北角英皇道，1964年搬到銅鑼灣利園山道，電影《阿飛正傳》曾經喺度攞景。因為主理人于永富人又老、健康又唔好，1996年10月31號執咗。 不過佢個仔于德義唔忍心，三個月後喺銅鑼灣希慎道開返，之後重開分舖，曾經有四間，分別喺北角、太古城、九龍塘又一城同香港外面嘅北京三里屯，到2023年8月後得返北角一間，同年12月喺黃竹坑開分舖。
皇后山軍營印度廟

皇后山軍營印度廟喺香港新界粉嶺軍地，喺1960年代起，由駐守該營地嘅尼泊爾踞喀兵（Gurkhas）起嘅。1996年之後軍營嘅居喀兵撤走，自此印度廟遭到棄置。
印度廟起喺皇后山軍營裏面嘅一個細山嘅山頂（喺皇后山公營房屋項目三同六期居屋地盤）之上，由多樖榕樹包圍，同營裏面建築物相隔一段距離，環境清幽，並且能夠營造廟宇嘅神聖感。間廟係一棟灰綠色六角形嘅建築物，頂部有六個尖頂，似皇冠狀，由12塊三角形砌成，象徵印度教視為美麗同神聖嘅蓮花，係香港僅有嘅一座蓮花形狀嘅建築。建築物嘅六面，除咗東南方一面外，其餘面面都設有門戶，每度門之上都設有一個小窗。建築物裏面塗上橙色同藍色，其中一個角設有神壇畀崇拜用。
間廟喺2010年1月22號被評為香港三級歷史建築。
而喺皇后山公營房屋發展項目中，喺居屋地盤內嘅印度廟（房委會招標公告中稱為「警官食堂」）將獲保留，並翻修成居屋部分嘅管業處。
皇后行

皇后行（英文Queen's Buildings）係香港一座拆咗嘅建築物，1899年開始用，喺香港島中環皇后像廣場西面，到1963年拆咗，原址起香港文華東方酒店。皇后行建築風格係新古典主義。
皇后樂隊

皇后樂隊Queen皇后樂隊1984年演出。組合音樂類搖滾樂演奏樂器歌唱、結他、低音結他、鼓、鍵盤、出道地英國倫敦活躍年代1970年至今唱片公司EMI帕洛風ElektraCapitolHollywood網站www.queenonline.com相關團體大衛寶兒現任成員白賴仁梅（結他手）羅渣泰勒（鼓手）前任成員費迪墨格利（鋼琴、主唱）約翰·迪肯（低音結他手）
皇后（Queen）係英國一支搖滾樂隊，1970年組成。樂隊對其他音樂類型都有唔同嘅影響，比如話Hard同Rockmusic。我哋係冠軍（We Are the Champions）係樂隊最有代表性嘅歌曲之一。
樂隊初期成員有主音費迪墨格利、結他手白賴仁梅、低音結他手約翰·迪肯同鼓手羅渣泰勒，而家得返梅同埋泰勒兩個。
皇后街

皇后街（英文：Queen Street）舊時叫做和興西街，係香港上環一條馬路，由干諾道西開始，經過德輔道西同高陞街口，去到皇后大道西。街名係嚟自維多利亞女皇。
皇后街上面有2000年代初期落成入伙嘅私人樓帝后華庭同埋皇后街熟食中心。
第3屆尼泊爾總統選舉

第3屆尼泊爾總統選舉響2018年3月13號舉行。

背景
2015年，尼泊爾國會選出執政黨嘅尼泊爾共產黨副黨魁班達里做第一位女總統，雖然總統係虛位元首，而有實權嘅總理一職，就由共產黨（聯合馬列）領袖奧利出任，但係響重男輕女嘅尼泊爾有象徵性意義。

班達里
五十六歲，曾經做過國防部長，係尼泊爾過去死咗嘅共產黨領導人嘅女婆，做總統之前係做共產黨現任副黨魁。佢求學嗰陣就投身政治運動，結婚之後一度放棄從政，但係1993年老公響一場離奇車禍度死咗，班達里重返政壇，逐漸成為尼泊爾政壇嘅左翼領袖。今次亦再度代表共產黨（聯合馬列）同共產黨（毛派）組成嘅左派聯盟出戰爭取連任。

結果
由於共產黨（聯合馬列）同共產黨（毛派）組成嘅左派聯盟響國會有優勢，所以班達里以壓倒性差唔多四萬幾票成功連任。

後續
班達里將會響14號向最高法院大法官宣誓就職。
第3屆日本眾議院議員總選舉

第3屆日本眾議院議員總選舉喺1894年3月1號舉行。

內閣
第2次伊藤博文內閣。

解散
189312月30號。

選舉舉行
1894年3月1號。

選舉人數
300人。

選舉制度
小區選舉。
記名投票。
1人選區：214個。
兩人選區：43個。
選舉資格：夠廿五歲同埋每年畀15円以上嘅稅嘅男性先可以投票。
選民人數：440,113。

其他
候選人：729人。

贏出名單
自由黨 立憲改進黨 國民協會 大日本協會 立憲革新黨 獨立人士
※神奈川第三選區改咗為東京都第十三選區。※選舉後同志倶樂部同埋同盟倶樂部合併變為立憲革新黨。
第3屆朝鮮地方選舉

第3屆朝鮮民主主義人民共和國地方選舉喺1959年11月28號舉行。
呢次遲舉對邑、面、洞、里、道、市或郡選出9,759個市或郡級人大代表，同埋53,882個邑、面、洞同里級嘅人大代表。
第3屆朝鮮最高人民會議選舉

第3屆朝鮮最高人民會議選舉喺1962年10月8號舉行。
呢次選舉係以直選嚟選出383個議席。
因為八月宗派事件令到北韓最高話事人想加強對最高人民會議嘅控制，所以北韓其他政黨都畀人整肅過而令到議數大幅插水，執政嘅北韓勞動黨就幾乎納晒所有議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第3屆巴基斯坦上議院選舉

第3屆巴基斯坦上議院選舉喺2012年3月2號舉行。呢次選舉會重選上議院一半議席，即係五十四席，而贏出嘅議員會有六年任期。
第3屆巴基斯坦下議院選舉

第3屆巴基斯坦下議院選舉喺1985年2月28號舉行。
呢次選舉係唔畀以政黨嘅方式參選，所以所有候選人都只能夠用獨立人士身份去參選，而候選人就有千三人左右。
第3屆沙特阿拉伯市政選舉

第3屆沙特阿拉伯市政選舉喺2015年舉行，係沙特阿拉伯建國以嚟第二次舉行嘅選舉，同時間呢場選舉亦係沙特阿拉伯第一次畀女性有參選權。

背景
2005年沙特阿拉伯開始有嘅選舉，一直以嚟都只係畀男性有參選權，女性係冇得報名參選。
2011年，喺第2屆沙特阿拉伯市政選舉舉行咗冇耐，國王阿卜杜拉就話下屆選舉畀埋女性參選，所以呢屆選舉係沙特阿拉伯第一次有女性嘅候選人。
第3屆斯里蘭卡總統選舉

第3屆斯里蘭卡總統選舉喺1994年11月9號喺斯里蘭卡度舉行。

結果
由統一人民自由聯盟嘅錢德里卡·班達拉奈克·庫馬拉通加以4,709,205票贏出呢次選舉。
第3屆日本參議院議員通常選舉

第3屆日本參議院議員通常選舉喺1953年4月24號舉行。

內閣
第4次吉田茂內閣。

選舉舉行
1953年4月24號。

選舉人數
128人。
地方選區：75人。
全國選區：53人。

選舉制度
地方選區
小選區制
兩人選區：25人。
中選區制
四人選區：15人。
六人選區：4人。
八人選區：2人。
全國選區
複數選區制：53人。
唔記名投票
選舉資格：夠廿歲嘅男女先可以投票。

投票率
63.18%。

全國選區贏出名單
自由黨 社會黨左派 社會黨右派 改進黨 緑風會 諸派 獨立人士
補選贏出（任期得三年）
再補選嗰時贏出
楠見義男輸咗。

第一次參選就贏咗
有「※」曾經係眾議院議員。
有「△」曾經係貴族院議員。
第3屆日本民進黨黨魁選舉

第3屆日本民進黨黨魁選舉響2017年10月31號舉行。
五十八歲參議員大塚耕平成為新黨魁，接替辭職嘅前原誠司。
呢次亦係最後一次民進黨黨魁選舉，之後喺2018年5月民進黨就同希望之黨合併成為國民民主黨。

背景
10月27號，民進黨包含地方組織在內嘅兩院議員總會入面決定畀黨存續一事。黨魁前原響會到為預料失誤道歉話：「雖然當初決定方針係取消所有民進黨嘅正式提名，同希望之黨整合，但係結果唔似預期。唔能夠話（整合決定）係啱嘅。」前原撤回解散民進黨嘅方針，亦正式表明有意辭去黨魁一職，響10月30號嘅兩院總會入面通過。雖然出席議員相繼表示應該追究前原責任，但係會到已經確定接受民進黨唔會解散同埋前原辭任黨魁嘅打算。所以，民進黨將會進入選舉選出接替前原嘅人。重保留黨籍響眾議院組成「無所屬之會」嘅前黨魁岡田克也之類嘅人亦浮上檯面。

結果
10月31號，民進黨召開兩院議員全體會議，五十八歲嘅大塚耕平係唯一參選人，唔使投票直接贏出，任期去到2018年9月底。

後續
大塚耕平話，必須同立憲民主黨、希望之黨、民進黨做中心實現政權更替，上任之後將會逐漸建立信賴關係，否定會迅速進行在野黨重組，亦唔會立即合併。而特別國會將會響11月10號展開，大塚耕平將會安排領導層人事，亦計劃優先開展黨內重整。未來亦會針對政府經濟、社保、安保政策，表示要力爭提高國民收入水平。
盛智文

盛智文，GBM，GBS，JP（Allan Zeman，1949年7月18號—），係香港海洋公園前任董事局主席，有「蘭桂坊之父」、「扮嘢文」之稱。佢係德國出世嘅猶太裔香港人，2008年加入中國籍。

生平
盛智文七歲嗰時，阿爸過身，隨後同阿媽移居加拿大滿地可。佢十歲就識賺錢，十九歲加入時裝公司做嘢。1970年代初，由於工作關係要去香港，自此愛上香港。佢喺鄭經翰訪談節目《星期日大班》話佢嚟香港嗰時已經有一佰萬加元身家，但佢喺香港至係第一次置業，就係佢喺香港嘅第一個辦公室同住宅。
1981年前，盛智文感受到香港除咗酒店同餐廳之外，冇乜有特色又可以輕鬆傾生意嘅西餐廳，於是乎決定喺中環小街蘭桂坊開一間餐廳，叫「加利福尼亞」（California）。隨住不斷發展，蘭桂坊漸漸熱鬧，更成為香港重要嘅夜生活消閒區域。盛智文目前擁有蘭桂坊一帶七成業權，由於蘭桂坊由佢開始發展，令佢得到「蘭桂坊之父」嘅稱呼。
2003年7月，盛智文獲委任為香港海洋公園董事局主席，改革公園嘅公司文化同加強競爭力。
2008年，盛智文放棄加拿大國籍，轉中國國籍，領取回鄉卡同香港特別行政區護照。
2011年1月，盛智文成為新民黨嘅顧問之一，視為有分量嘅「政壇明星」。
2014年6月，政府宣佈盛智文唔再擔任海洋公園董事局主席，改由副主席孔令成出任。喺接受《南華早報》訪問嘅時候，盛智文話係香港政府迫使佢離任嘅。
喺2016年，佢成為香港特别行政區選舉委員會飲食界委員。之後，佢有份提名林鄭月娥參與2017年香港行政長官選舉。
2021年9月，佢當選成為2021年香港特區選舉委員會界別飲食界成員。之後佢喺李家超無提政綱嘅情況下，有份提名李家超參與2022年香港行政長官選舉。
2021年12月，喺北京未經諮詢或香港人同意，大幅度削減立法會直選議席之後嘅2021年香港立法會選舉，佢提名林順潮，並參選選舉選舉委員會界別，以955票落選。
盛氏

盛係唐人姓氏，喺《百家姓》裏頭排第146位。

名人
盛宣懷：清末政治人
草嬰：中國俄羅斯文學翻譯家，原名盛峻峰
盛中國：中國小提琴家
盛品儒：亞洲電視前執行董事
夏嫣：香港電影演員同歌手，原名盛君
盛智文：香港海洋公園前主席、現為蘭桂坊集團主席
呢篇盛氏係同姓氏有關嘅楔位文章，重未寫完嘅。麻煩你幫手充實佢。
盛裝舞步

盛裝舞步（Dressage），係種馬術運動，騎手着住燕尾服喺音樂旋律下控制住隻馬做指定動作。
盛裝舞步愛作戰

《盛裝舞步愛作戰》係香港電視廣播有限公司製作嘅時裝電視劇。
盛邏皮

盛邏皮（粵音：sing6 lo4 pei4），係南詔嘅第三代「詔」（王或者首領噉解），喺712年─728年在位，諡號係威成王，廟號係太宗。
盛德街

盛德街（英文：Shing Tak Street），係香港九龍馬頭圍嘅一條馬路，大概呈東北/西南，由富寧街開始，去到馬頭角道。條路係雙程路，但係往富寧街方向係巴士專綫，九龍城（盛德街）巴士總站亦喺呢條巴士專綫上面。
盛泰道

盛泰道（Shing Tai Road）係香港香港島柴灣杏花邨一條路，係個長U形，由順泰道開始，沿東區走廊嘅東邊向北行，到東區走廊杏花邨入口轉向東，跟住再沿杏花新城嘅東邊向南行，返到順泰道。盛泰道係出入杏花邨嘅主要通道。
維基同享有多媒體嘅嘢：Shing Tai Road
盛田剛平

盛田剛平（1976年7月13號—）係日本足球員，司職前鋒，效力群馬草津溫泉。
簡眼

簡眼（simple eye）係指無脊椎動物當中由單一一塊鏡片組成，冇視網膜嘅眼。
簡綽桐

簡綽桐（英文：Natalie Kan，2002年4月30號—）係香港女泳手，自由式、蝶式、背泳、蛙式都有游。
佢喺2024年巴黎奧運代表香港參加女子4×100米自由泳接力同4×100米混合泳接力。
簡筆字

簡筆字（粵音：gaan2 bat1 zi6），又叫簡體字（廣義）、減筆字，《小學》中嗌省文，日本嗌略字，係自古流傳嘅簡筆異體字，亦係俗字。
喺繁體字界（港澳臺，有時包括日本、韓國），簡筆字重會喺唔正式嘅場合度見到，比如樓面速記、私人書信、日記等等。而喺正式場合一般唔會用，用嘅話都得，如果搞到人哋曲解意思、乃至唔認文件要自己負責返個後果。
而簡筆字係可以有官方標準，比如喺中國大陸、星加坡，簡化字就係標準嘅官方文字，而喺日本則有另行標準嘅新字體。